Os sabayons son una forma d'inflamación debaixo d'a piel, que sole fer tamien mal y royura, per efecto de chosmeter-se prolargadament a graus elevatos d'humidat u frido. O fundamento fisiolochico d'o fenomeno ye la constricción d'os capilars en as arias superficials d'o cuerpo, cosa natural que per regular gosa servir ta privar d'una excesiva pérduga de calor corporal en totz os mamiferos, pero que cas de durar masiato tiempo puet albocar lo teixito a quedar-se sin sangre en periodos periglosos. A combinación d'a falta de riego sanguinio con a baixa temperatura i prevoca danyos en o teixito.